Diari Oficial de la Generalitat Valenciana


Sumari del DOGV 7198, del 23-01-2014 (2014/479)

Notificació del laude emés per la Junta Arbitral de Transports de València. Expedient número V-41/2013.
-------------------------------------------------------------------------------------------------------

### Dades del document

Número de DOGV
:   7198

Data del DOGV
:   23-01-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/479


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-41/2013. [2014/479]  
Ramón Escrig Moreno, president de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Axecorplogistic, SL, que s'ha dictat laude en l'expedient de referència i al no haver-se pogut notificar per desconegut, ignorat parador o absència, es fa a través de la present publicació als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Aurora Costa Vicente. Jaime Agramunt Font de Mora. Secretària-vocal: Amparo Peris Catalá. Parts. Reclamant: Manuel Fernando Cali Coello. Reclamat: Axecorplogistic, SL, que no compareix a l'acte de vista.  
València, 31 d'octubre de 2013, a les 11.45 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-41/2013 i es procedix a la celebració de la vista oral respecte de la reclamació següent: impagament de ports. Incompareixença del demandat.  
  
Iniciada la vista oral pel president es procedix a comprovar la identitat de la part compareixent i la qualitat amb què intervé. S'informa que, davant de la reiterada impossibilitat de citació i notificació realitzada a través de Correus i de la Policia local, es va publicar al tauler d'anuncis de l'Ajuntament d'Aldaia (València) per ser l'últim domicili social conegut.  
En compliment d'este tràmit consta en l'expedient una certificació expedida per la gestora administrativa de l'oficina d'informació i registre de l'Ajuntament d'Aldaia que, davant de la impossibilitat de citació a través de la Policia local, va procedir a l'exposició al tauler d'edictes durant 10 dies comptats a partir del 10 d'octubre de 2013, l'exposició va finalitzar el 23 d'octubre de 2013.  
Concedida la paraula a la reclamant, deixa basada la seua demanda en els següents antecedents de fet  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, diversos transports durant el mes de març de 2012, tal com queden especificats en el text de la factura adjunta a la demanda. Amb data 30 d'abril de 2012, es va emetre una factura amb número X983726570022 per un import de 4.054,72 euros.  
Realitzades diverses gestions de cobrament sense aconseguir-ho, és per això que s'interposa la present demanda. Acaba sol·licitant que, amb el reconeixement previ del seu dret, es condemne la reclamada al pagament de la quantitat de 4.054,72 euros.  
S'apliquen els següents fonaments jurídics:  
1. La competència territorial de la Junta, de la qual res s'al·lega, ve determinada en els articles 6 i 7.2 del Reglament de la Llei Orgànica dels Transports Terrestres (LOTT, RD 1211/1990).   
2. La submissió ve determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte hagen manifestat expressament, a l'altra, la seua voluntat en contra abans del moment en què s'inicie o haguera d'haver-se iniciat la realització del servici o activitat contractat». No consta en l'expedient que s'haja fet cap manifestació en el sentit preceptuat.  
  
3. De les manifestacions realitzades en vista es deduïx que, efectivament, els ports que són reclamats en esta demanda i la factura dels quals hi consta adjunta van ser realitzats, la qual cosa determina el dret al seu cobrament per part de la reclamant.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Manuel Fernando Cali Coello, contra Axecorplogistic, SL, per haver quedat acreditat que es van realitzar els transports demanats, la qual cosa dóna un dret de cobrament a la reclamant.  
Per tot això Axecorplogistic, SL, haurà d'abonar a Manuel Fernando Cali Coello, la quantitat de quatre mil cinquanta-quatre euros amb setanta-dos cèntims (4.054,72 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, dins dels 10 dies següents al de la notificació del laude, podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, podrà instar-se la seua execució forçosa davant del Jutjat de Primera Instància de València, conforme establixen els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil».  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
València, 18 de novembre de 2013.- El president de la Junta Arbitral de Transports de València: Ramón Escrig Moreno.